Наш брoj: 693/2-13-2

Датум: 20.03.2020. године

На основу члана 107. и 108. Закона о јавним набавкама (''Службени гласник РС'', број124/12, 14/15 и 68/15), в.д. директора Центра за заштиту одојчади, деце и омладине, доноси

**ИЗМЕЊЕНА ОДЛУКА**

**о додели уговора**

**УГОВОР СЕ ДОДЕЉУЈЕ**, за набавку добара- Храна и намирнице (материјал за угоститељство),ЈН 04/19, за партију бр. 13- БУРЕК И КОРЕ ЗА ПИТУ понуђачу АС- Браћа Станковић, ул. Бориса Кидрича бр. 1, Бегуљица- Београд, који је доставио понуду број 207 од 27.01.2020. године, код наручиоца заведена под бројем: 674 од 10.02.2020. године, са укупном понуђеном ценом од 658.000,00 динара, без ПДВ- а, односно 723.800,00 динара са ПДВ- ом, и роком важења понуде од 30 дана од дана јавног отварања понуда.

**О б р а з л о ж е њ е**

**Предмет јавне набавке:** Набавка добара- Храна и намирнице (материјал за угоститељство) за потребе Центра за заштиту одојчади, деце и омладине.

**Назив и ознака из општег речника набавке:** 15851000- Производи од брашна

**Подаци из плана набавки:** набавка је предвиђена у плану јавних набавки за 2020. годину, редни број 04/2020.

**Критеријум за оцењивање понуде је** најнижа понуђена цена.

**Процењена вредност јавне набавке за партију бр. 13**- БУРЕК И КОРЕ ЗА ПИТУ**:** 900.000,00 динарабез ПДВ- а.

Комисија за јавну набавку је дана 10.02.2020. године, са почетком у 10:30 часова, приступила јавном отварању понуда у просторијама Центра за заштиту одојчади, деце и омладине, у Београду, ул. Звечанска бр. 7.

Комисија је констатовала да је благовремено, тј.до 10.02.2020. године до 10:00 часова,

примљено 3 понуде и то:

|  |
| --- |
| Назив/име понуђача |
| **Благовремене понуде** | **Неблаговремене понуде** |
| АС- Браћа Станковић, ул. Бориса Кидрича бр. 1, Бегуљица- Београд |  |
| Маковица ад, ул. Савића Млин бр. 9, Младеновац |  |
| Тривук д.о.о., ул. Вртларска бр. 35а, Београд- Земун |  |

Неблаговремене понуде: Нема.

Поступак јавног отварања понуда завршен је дана 10.02.2020. године, у 12:11 часова, што је и констатовано у Записнику, који је потписан од стране присутних чланова Комисије и присутних овлашћених представника понуђача.

Комисија за јавну набавку врши измену Одлуке о додели уговора, на основу измењеног Извештаја о стручној оцени понуда, а након достављања Уговора на потпис понуђачу и писменог обраћања изабраном понуђачу Маковица ад, ул. Савића Млин бр. 9, Младеновац, који је обуставио снадбевање Центра по претходно закљученом Уговору о јавној набавци и за кога су уједно добијене, из релевантних медија, информације да услед пословних и финансијских потешкоћа, понуђач неће бити више у могућности да настави снадбевање својих Наручилаца. Након тога, дана 16.03.2020. године и дана 18.03.2020. године, Наручилац је покушао да се на телефонски контакт, који је наведен у понуди, обрати понуђачу, али се нико није на исти јавио. Такође, Наручилац се оба дана писмено обратио понуђачу, путем и- мејла, који је такође наведен у понуди, остављајући рок понуђачу за изјашњење, али се понуђач није ни на тај начин изјаснио. Наручилац је у писменом обраћању изнео све чињенице, изнео адекватно образложење и указао понуђачу да уколико се не изјасни у наведеном року, сматраће се да је одустао од закључења Уговора. Након тога, Наручилац се сходно одредбама Закона о јавним набавкама, писмено, путем и- мејла наведеног у понуди, обратио другопласираном понуђачу АС- Браћа Станковић, ул. Бориса Кидрича бр. 1, Бегуљица- Београд, уз адекватно образложење, да ли остаје при својој понуди и да ли се слаже са предлогом за закључење Уговора. Понуђач АС- Браћа Станковић, ул. Бориса Кидрича бр. 1, Бегуљица- Београд се писменим путем позитивно изјаснио, те се приступило обављању процедуре и неопходним изменама Извештаја о стручној оцени понуда и Одлуке о додели уговора.

 По разматрању горе неведеног следа догађаја и стручној оцени достављених понуда, Комисија за јавну набавку је констатовала следеће:

- Понуђач АС- Браћа Станковић, ул. Бориса Кидрича бр. 1, Бегуљица- Београд, за партију бр. 13, доставио је понуду, код наручиоца заведену под бројем 674, у оквиру које је понудио укупну цену без ПДВ- а, у износу од 658.000,00 динара.

- Понуђач Маковица ад, Савића Млин бр. 9, Младеновац, за партију бр. 13, доставио је понуду, код наручиоца заведену под бројем 681, у оквиру које је понудио укупну цену без ПДВ- а, у износу од 640.600,00 динара. Понуђач се није у остављеном року изјаснио да ли остаје при својој понуди, да ли је у могућности да настави уредно снадбевање Наручиоца и да ли је сагласан да закључи Уговор са Наручиоцем, те се сматра да је понуђач одустао од закључења Уговора.

- Понуда понуђача Тривук д.о.о., ул. Вртларска бр. 35а, Београд- Земун, код наручиоца заведена под бројем 684, у оквиру које је понудио укупну цену без ПДВ- а, у износу од 406.000,00 динара, одбија се из разлога што понуђач није доставио Уговор о пословној сарадњи, као ни Решење о складиштењу, промету или производњи за произвођача Camy.

На основу спроведеног поступка јавног отварања понуде, извршеног прегледа и стручне оцене исте, Комисија за јавну набавку је изнела мишљење да су у овој јавној набавци испуњени услови за избор најповољније понуде и препоручила је наручиоцу да сагласно члану 107. Закона о јавним набавкама, (''Службени гласник РС'', бр. 124/12, 14/15 и 68/15), додели уговор понуђачу АС- Браћа Станковић, ул. Бориса Кидрича бр. 1, Бегуљица- Београд, који је доставио понуду број 207 од 27.01.2020. године, код наручиоца заведена под бројем: 674 од 10.02.2020. године, са укупном понуђеном ценом од 658.000,00 динара, без ПДВ- а, односно 723.800,00 динара са ПДВ- ом, и роком важења понуде од 30 дана од дана јавног отварања понуда.

Одговорно лице наручиоца прихватило је предлог Комисије за јавне набавке, те је донело одлуку о додели уговора којом се **УГОВОР ДОДЕЉУЈЕ понуђачу** АС- Браћа Станковић, ул. Бориса Кидрича бр. 1, Бегуљица- Београд, који је доставио понуду број 207 од 27.01.2020. године, код наручиоца заведена под бројем: 674 од 10.02.2020. године, са укупном понуђеном ценом од 658.000,00 динара, без ПДВ- а, односно 723.800,00 динара са ПДВ- ом, и роком важења понуде од 30 дана од дана јавног отварања понуда.

***ПОУКА О ПРАВНОМ ЛЕКУ:*** *Против ове одлуке понуђач може наручиоцу поднети захтев за заштиту права у року од 10 дана од дана објављивања на Порталу јавних набавки.*

 в.д. ДИРЕКТОРА ЦЕНТРА

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Зоран Милачић